Kalendar događanja Dubrovnika

Nikola Obuljen: Kako smo pregovarali s neprijateljem, predstavljanje knjige
2021-12-07 19:00 - 20:00 (Europe/Paris) | Dvorana Ivana Pavla II, Dubrovnik, Croatia (Local Name: Hrvatska)
Ogranak Matice hrvatske u Dubrovniku i Hrvatski dokumentacijski memorijanli centar Domovinskog rata predstavljaju knjigu Nikole Čića Obuljena ”Kako smo pregovarali s neprijateljem”. Tema ove memoarske knjige dramatično je razdoblje Domovinskog rata na dubrovačkom području. Memoarska proza je miješani žanr u kojem se susreću i međusobno objedinjuju dokumentarni i književni pristup u prikazu jednog razdoblja koje je sada već 30 godina udaljeno od nas a koje je autor približio autentičnim dokumentima, dnevničkim zapisima, fotografijama i pismima, oslanjajući se u dobroj mjeri i na svoja sjećanja, promišljanja i emocije povezane s događajima i susretima u kojima je sam sudjelovao. Premalo je knjiga koje se bave tim iznimno teškim, opasnim, zastrašujućim, ali i slavnim danima nedavne hrvatske povijesti. Zato osobitu vrijednost predstavlja ova knjiga čija naracija nema pretenziju predstaviti cjelovitu povijest ratovanja na južnohrvatskom području početkom devedesetih, iako donosi zbirku važnih dokumenata i zapisanih činjenica o tom važnom razdoblju naš nedavne prošlosti. U ovoj knjizi zabilježena ratna izvješća o pregovorima s neprijateljima, ratnim događanjima i ratnoj zbilji Dubrovnika i njegove okolice autora Nikole Obuljena autentično su, potresno i uzbudljivo napisano svjedočanstvo koje predstavlja važnu kariku u historiografiji Domovinskog rata na južnohrvatskom području. Jednostavnom naracijom koja ima obilježje govornoga jezika autor je uvjerljivo prikazao ratnu svakodnevicu napadnutog Dubrovnika, nevolje, brige i strahove njegovih stanovnika bez vode, struje i gotovo svake mogućnosti komunikacije, neizvjesnost i strahote neprijateljskih rušilačkih napada, ali i snagu, otpornost, odlučnost i ustrajnost Dubrovčana da se odupru i sačuvaju slobodu.
Predstavljanje će se održati u utorak, 7. prosinca 2021., u 19 sati – Dvorani Ivana Pavla II. (Samostan sv. Klare).
Ulaz je besplatan.
*PREDAVANJE ĆE SE ODRŽATI UZ POŠTIVANJE PROPISANIH EPIDEMIOLOŠKIH
MJERA TE UZ OBAVEZNO KORIŠTENJE ZAŠTITNIH MASKI I PREDOČENJE DIGITALNE EU COVID POTVRDE.

Božićni tratamenat u gornjim selima
2021-12-11 - 2021-12-12 | DUBROVNIK, Dubrovačko - neretvanska županija, 20000, Hrvatska
U sklopu 8. Dubrovačkog zimskog festivala za sve građane Dubrovnika i posjetitelje ovog vikenda 11. i 12. prosinca organizirana je nova gurmanska incijativa „Božićni tratamenat u Gornjim Selima“.
Naime, četiri OPG-a; Seosko domaćinstvo Musladin, Agroturizam Laptalo te OPG Pašeta i OPG Marin Knez kreirala su posebne blagdanske ponude po pristupačnim cijenama za prigodni blagdanski tratamenat u Dubrovačkom primorju.
Svi će posjetitelji narednog vikenda tako imati priliku uživati u gastronomskom događanju i pritom kušati brojne domaće delicije.
Uz obaveznu prethodnu najavu posjeta seoskim domaćinstvima u nastavku su dostupni kontakti za rezervacije.
OPG Pašeta – 0914108 400
Seosko Domaćinstvo Musladin – 098 387 938
Konoba Knez – 091 311 2004
Agroturizam Laptalo – 099 218 3612

Izložba; "SMISLENE SLUČAJNOSTI ( ART – RAT – TRANIZICIJA)“
2021-12-14 17:00 - 20:00, 2021-12-15 12:00 - 2021-12-16 18:00, 2021-12-16 12:00 - 2021-12-17 18:00, 2021-12-17 12:00 - 2021-12-18 18:00, 2021-12-18 12:00 - 2021-12-19 18:00, 2021-12-19 12:00 - 2021-12-20 18:00, 2021-12-20 12:00 - 2021-12-21 18:00, 2021-12-21 12:00 - 2021-12-22 18:00 and 8 more dates | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
SMISLENE SLUČAJNOSTI ( ART – RAT – TRANIZICIJA)“
14.- 29.12. 2021. / 10.- 28.1. 2022.
Lađa X. – Art radionica Lazareti

otvorenje izložbe utorak 14.12. 2021. od 17 h *

u sjećanje na Nenada Bunjca i Marjana Crtalića
KUSTOSI IZLOŽBE: Branko Cerovac i Slaven Tolj
POSTAV: Slaven Tolj, Nikša Vukosavić i Srdjana Cvijetić
Izložba “Smislene slučajnosti: Art – Rat – Tranzicija“ u prostoru lađe X. Art radionice Lazareti prenijet će dio umjetničkih radova i dokumentacije koji su bili izloženi na izložbi ART / RAT / TRANZICIJA (1990. – 1991. – 2000. – 2010. – 2020. – 2021.) u riječkom Muzeju moderne i suvremene umjetnosti (MMSU) u razdobljima 29.07. – 5.9. – 10.10. – 15.10.2020. U formi «otvorenog arhiva» na izložbi će biti izložen i izbor iz dokumentacije umjetničkih radova, isječci iz novina, fotografije, plakati, sačuvani artefakti iz povijesti rada Art radionice Lazareti od 1989. do 2021., vremenska crta Art radionice Lazareti na kojoj rade Josip Klaić Srdjana Cvijetić, Petra Marčinko i Slaven Tolj.
Naziv izložbe “Smislene slučajnosti (Art / Rat / Tranzicija)» preuzeli smo od naziva jednog od tekstova iz kataloga riječke izložbe ART / RAT/ TRANZICIJA, a koji je napisao nedavno preminuli Nenad Bunjac.
Nenadu Bunjcu i Marijanu Crtaliću u sjećanje postavljamo ovu izložbu u prostor lađe X. – Art radionice Lazareti.
Izložba je na neki način prenesena (transponirana) situacija ili instalacijski narativ iz riječkoga MMSU; sažetak i pogled koji nam u lazaretskom postavu prepričava ili predočava Slaven Tolj. Svojim jedinim komunikacijskim oruđem – radom. Za vrijeme trajanja izložba će se mijenjati i premetati, dopunjavati novim radovima, poput nezavršenog procesa, nemirnih predmeta koji nikada nisu prihvatili biti samo na jednome mjestu.

„SMISLENE SLUČAJNOSTI ( ART – RAT – TRANIZICIJA)“
Slučaj predstavlja ljudsku nesposobnost da shvati uzročno posljedične veze, odnosno definira vidljivi kauzalitet. Jedan od načina da se povrati izgubljeni smisao proživljenog jest i sikronicitet, odnosno „smislena slučajnost“ kako ga definira C.G. Jung. I nije riječ o ispraznom psihologiziranju života i umjetnosti rečenicama lišenim sadržaja nego moćnim instrumentarijem koji vjerno rekonstruira život pridajući mu konzekventnu formu. U eseju „Teorija raspadanja“ Emil Cioran – još jedan u nizu kreativnih rumunjskih disidenata u Parizu – izlaže srodnu teoriju tzv. antropofugalizam koji su s razlogom kritičari nazvali „zadnjim filozofskim pravcem“, a prema kojoj je život cirkularan i ponavlja se sadržajno istim, a formom drugačijim predloškom. Pojednostavljeno rečeno, zamišlja život kao početnu točku koja se širi u obliku stošca neposrednim iskustvom, snažnim emocionalnim događajima i tijekom vremena da bi se pretvorio u svoju suprotnost i na koncu, sažeo u završnu smrtnu točku. No, sve što se ponavlja, biva u trajnom pokretu i ne mora ništa značiti na kolektivnom planu, ali zato pojedincu pruža uvid u davno izgubljeni životni sadržaj. Gorčina korjenite skepse i zamućene prošlosti transformira se u živu svakodnevicu otrgnutu zaboravu.
Motiv rata razrađuje se kao malum in se (zlo po sebi), vulgarnu promjenu stvarnosti, a referentnom točkom drže nagovještaj ratnih zbivanja u Dubrovniku i granatiranje grada. Dojmljiv dječji crtež obiteljskog portreta koji obuhvaća tri generacije, specifičan je jer svi likovi imaju izraz tužnog pajaca. Snažno emocionalni obojeni artistički refleks koji dječjim umom sluti zlo, nakon dvadeset godina ponovno oživljava taj trenutak nastupajućeg razaranja.
Antropofugalizam u punom izričaju.
(…)
OTRGNUTI OD ZABORAVA
Kroz eklektičan, ali lucidan pristup autori izložbe upozoravaju artiste na podložnost prizemnim egzistencijalnim motivima poput služenja ideološkim matricama, slaveći nezamućeno doba stvaralaštva koje je težilo slobodi i bez suviška memorijalnosti, nanovo im otkriva smisao sadržaja koji im nesumnjivo opusno pripada.
I retrospektivni pristup u ovom slučaju nije kompromisna poanta nego inicijalna kapsula svojevrsne implozije nakon eksplozije. Sredovječan muškarac sa smiješkom gleda fotografiju s riječke izložbe iz 1992. godine. Dječak koji je nacrtao svoju obitelj kao galeriju tužnih pajaca danas je odrastao čovjek. Zaboravljene psovke odjekuju sa zidova. Kao da voda ključa, poruke pozivaju na otpor životu bez života. Pojedini radovi su artistički još uvijek aktualni, poneki ne, ali svakom autoru drago ih je ponovno vidjeti. Neki ljudi su živi, neki ne, dio ih još uvijek djeluje s podjednakom umjetničkom strašću, drugi su potonuli u mračnim egzistencijalnim labirintima. No, svi su ovom izložbom otrgnuti zaboravu i ujedno, sami postali umjetnički motiv. Sadržaj je ostao isti, samo je forma drugačija.
(…)
(iz teksta Nenada Bunjca)

A/R/T 1990 –1991 – 2000 – 2010 – 2020 – 2021
(…) Postupkom osmišljene dislokacije, sakrivanja/otkrivanja, „migriranja“ djela koja za trajanja izložbe mijenjaju mjesta i razne „pozicije“ (očišta, vizure) svoje prezentacije u kontekstu koncepcije izložbe radikalizirano je pitanje o temporalnom momentu „prirode“ umjetničkog djela/djelovanja, „postajanje“, procesualnost, „perceptivnost“ djela – ne kao „ergon“ (dovršeno, „stabilno“,“stvar“) već kao „energeia“ koja djeluje, transformira se, u dimenzijama vremena, ne samo prostora „postava“. Primjer za to je konceptualizacija „postava“/prezentacije djela Plaćam struju Nemanje Cvijanovića.
(…)
Iz plejade starijih, mlađih i najmlađih suvremenih umjetnica i umjetnika u najavi izložbe, dešavanja i dokumentarnih materijala napravili smo velik popis umjetnika, umjetnica, skupina, projekata – na koje smo mislili pripremajući se za izložbu u „koronakriznim“ uvjetima! Mnoge s popisa možemo pronaći bilo u djelima, bilo diskretno, „implicitno“ posredovane „linkovima“ na ready-made tragove višegodišnjeg djelovanja riječke MGR – MMSU te dubrovačke ARL – Galerije Otok, a i riječkog MMC d.o.o. (Zlatko Kutnjak, Zdravko Milić, Jusuf Hadžifejzović, Žarko Violić, Marijan Vejvoda, Vladimir Gudac, Mirko Zrinšćak, Dalibor Laginja, „Rex Solia C.M.I.V. Veprinac“, Sandro Đukić, Damir Babić, Duje Jurić, Sven Stilinović, Željko Jerman, Boris Demur, Zlatko Kopljar, Ksenija Mogin, Marijan Pongrac, Sanja Švrljuga Milić, Mauro Stipanov, Goran Štimac, Marijan Blažina, Igor Rukavina, Senka Baruška, „Labis“, “Petja“,“Trafik“, „Teatar Rubikon“, Emil Hrvatin, Lara Badurina, Jasna Šikanja, Melita Sorola Staničić, Predrag Todorović, Đanino Božić, Bojan Štokelj, Mirjana Đorđević, Đorđe Jandrić, Rene Rusjan, „Irwin“, „NK“, „V.S.S.D.“, Bojan Gorenc, Ulay, Jan Fabre, Giorgio Morbin, Klas Grdić, „Poet Teatar“, Siniša Majkus, Damir Stojnić, David Maljković, Nikola Ukić, Tomislav Ćurković, Damir Martinović Mrle, Lina Busov, Aleksandra Kostić aka Marija Štrajh, Krešo Mustać, Tajči Čekada, Sanja Lisov, Tanja Golić, Alen Floričić, Predrag Kraljević Kralj („Termiti“), Goran Nemarnik Gus, Krešo Kovačićek, Petar Đakulović, Ivana Butković , Boris Burić, Matej Knežević, Zoran Todorović, Milica Tomić, Selma Selman, Ivan Kožarić, Marčelo Brajnović, Tomislav Brajnović, Petar Brajnović, Bojan Šumonja, Branka Cvjetičanin, Stanko Pavleski, Srđan Apostolović, Igor Fistrič, Brane Sever, Živko Grozdanić Gera, Željko Kranjčević Winter, Nemanja Cvijanović, Igor Eškinja, Labin Art Express ( Metal Guru ), Zoran Štajdohar Zoff ( „Grč“ ), I. Mišković ( dizajn časopisa „Rival“ ), Emil Hrvatin (Janša Janša), Marino Paliska, Dalibor Martinis, Zvonimir Kamenar Funči, Željko Kipke, Vesna Rožman, Damir Fabijanić, Kata Mijatović, Zoran Pavelić, Darko Šimičić, Marko Ercegović, Ivan Šeremet, Marijan Molnar, Vlatko Vincek, Zlatan Dumanić, Darko Bavoljak, Edo Murtić, Boris Ljubičić, Boris Bućan, Boris Cvjetanović, Goran Fruk, Stanko Abadžić, Rino Gropuzzo, Refik Fiko Saliji, Gildo Bavčević, Toni Meštrović, Darko Fritz, Studio Imitacije Života, Jabba International, Boris Šincek, Neli Ružić, Ilija Šoškić, Pavo Urban, D. Bartol Indoš, Ivona Vlašić, Šejla Kramerić, Paško Burđelez, Mario Cvjetković, Ben, Zvonimir Bakotin, Marin Zorić Zorge, Ademir Arapović, Robert Bebek, Damir Božić-Pišta, Duško Bekar, Pascal Colrat, Karlo Čargonja, Nenad Dančuo, Braco Dimitrijević, Juraj Dobrović, Dragan Karlo Došen, Eugen Feller, Momčilo Golub, Sanja Iveković, Željko Jančić Zec, Ljubo de Karina, Sandra Kordić, Vladimir Kovačević, Krešo Kovačiček, Elda Čekada, Dubravka Lošić, Tereza Nohejlova, Ljubomir Perčinlić, Zmago Rus, Željko Serdarević, Damir Šegota, Nada Škrlin, Dražen Šokčević, Jan Tolj, Igor Zlobec, Miljenka Šepić, Grupa ABS, Ivica Nikolac, Nicolaj Dudek, Leo Modrčin, Sven Klobučar, Giovanni Morbin, Ela Štefanac… Te dizajneri /-ice plakata, časopisa, kataloga, monografija, knjiga i razni arhivski materijali, fotografije, video dokumentacija,pa i nepreglednost hemeroteke, novinskih isječaka, objavljenih i neobjavljenih tekstova! ).
* Otvorenje izložbe je u utorak 14. 12. 2021. od 17 do 20 h, a budući je broj ljudi koji mogu prisustovati na otvorenju usklađen i prilagođen s mjerama za suzbijanje širenja pandemije virusa COVID-19, molimo vas da obavezno držite maske na licu, dezinficirate ruke, dozvolite nam da vas upišemo u kontakt listu posjetitelja. U prostoru lađe X. istodobno može boraviti maksimalno 15 osoba pa je nabolje da dođete s onima s kojima ste u svakodnevnom ili čestom kontaktu. U dvorištu ARL ima dovoljno mjesta za držanje distance.

TRAJANJE IZLOŽBE:
14.12. – 29.12.2021.
10.1. – 28.1. 2022.
RADNO VRIJEME:
/radnim danima/ ponedjeljak-petak

12:00 do 18:00
*video projekcije u sklopu izložbe prikazivat će se od 16:30 do 18 sati

Dani Bakalara
2021-12-16 08:00 - 2021-12-19 23:30 | DUBROVNIK, Dubrovačko - neretvanska županija, 20000, Hrvatska
Brosura Dani Bakalara 2021 (2)
Turistička zajednica grada Dubrovnika, u suradnji s dubrovačkim restoranima, tradicionalno organizira „Dane bakalara” kao dio bogatog programa Dubrovačkog zimskog festivala.
Jedna od ukusnih tradicionalnih delicija koja se uz prikle i suhe smokve može pronaći na većini dubrovačkih trpeza u vrijeme zimskih mjeseci, a posebno na Badnjak, je svakako bakalar spravljen na više načina.
U ponudi dubrovačkih restorana od 16. – 19. prosinca moći ćete kušati pravi tradiocionalno spravljen bakalar, dio dubrovačke gastronomske baštine, pripremljen po tradicionalnom receptu, na bijelo ili crveno, ili na nešto drugačije načine, kao što su gusta krem juha od bakalara, pašteta ili pasta od bakalara.

Cod Fish Days
2021-12-16 08:00 - 2021-12-19 23:30 | DUBROVNIK, Dubrovačko - neretvanska županija, 20000, Hrvatska
In cooperation with Dubrovnik restaurants, the Dubrovnik Tourist Board will once again traditionally organise the “Cod Fish Days” as part of the rich program of this year’s Dubrovnik Winter Festival.
Along with prikle doughnuts and dried figs, cod fish prepared in different ways is one of the delicious traditional delicacies that can be found on most Dubrovnik tables during the winter months, and especially on Christmas Eve.
From December 16th to 19th you will be able to taste the authentic traditionally prepared cod fish dishes in Dubrovnik’s restaurants. These dishes are part of Dubrovnik’s gastronomic heritage, prepared according to traditional recipes, in white or in red sauce, or in some other ways, such as cream of cod fish soup, cod pâté or cod fish pasta.

Čitajmo klasike – povodom 200 obljetnice rođenja G. Flauberta zajedno čitamo "Gospođu Bovary"
2021-12-22 18:00 - 19:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
U prosincu obilježavamo 200 obljetnicu rođenja G. Flauberta (rođen 12. prosinca 1821.) što je prilika za organizaciju jednog specijalnog izdanja čitateljskog kluba na kojem će se razgovarati o njegovu najpoznatijem romanu “Gospođa Bovary”. Susret će moderirati spisateljica i profesorica hrvatskog jezika i književnosti Staša Aras koja je i voditeljica Čitateljskog kluba Dubrovačkih knjižnica. U projektu „Flaubert 200“ Teatra Verrdi iz Zadra koji sadrži filmizirane dijelove romana, predavanja i glazbu, Staša Aras se bavila stilom i kompozicijom romana “Gospođa Bovary”. Cijeli projekt je dostupan na poveznici: https://www.youtube.com/playlist?list=PLk8b_IVqioH7D_gO5l1Uyfv9mTUUuerxw.
Da biste nam se pridružili ne morate biti član postojećeg čitateljskog kluba Dubrovačkih knjižnica, potrebno je samo pročitati roman i zajedno s nama podijeliti svoje mišljenje.
Za prijave i rezervacije primjerka “Gospođe Bovary” javite se na e-mail: informacijska.sluzba@dkd.hr

Ivan Bonačić i Viktor Lipić: Jazz'n'Lazz
2021-12-23 20:00 - 21:30 | Lazareti, Ulica Frana Supila 8, DUBROVNIK, Dubrovačko - neretvanska županija, 20000, Croatia (Local Name: Hrvatska)
U ovo predblagdansko vrijeme pozivamo Vas na akustični jazz koncert glazbenika Ivana Bonačića i Viktora Lipića. Kombinacija saksofona, flaute i klavira odvesti će vas na put kroz autorske skladbe ova dva etablirana umjetnika. Na repertoaru su njihove kompozicije koje su skladane u proteklih nekoliko godina kao i neka recentna djela.
Broj posjetitelja je ograničen, a pravo na besplatnu ulaznicu ostvaruje se prijavom na mail lazareti@dubrovnik.hr
Za ulaz u Lazarete potrebna je važeća COVID potvrda, uz pridržavanje ostalih važećih epidemioloških mjera. Za vrijeme boravka u prostoru obavezno je nošenje maske.
Dobro nam došli!

IVAN BONAČIĆ, saksofonist i skladatelj, rođen je u Dubrovniku 1988. Pohađa osnovnu glazbenu školu Luka Sorkočević, za vrijeme koje uči svirati klarinet i nastavlja srednjoškolsko obrazovanje gdje prelazi na saksofon u klasi prof. Eduarda Marčića. Od svoje dvanaeste godine nastupa na različitim pozornicama. Surađuje na nekoliko projekata na Dubrovačkim ljetnim igrama kao scenski glazbenik u predstavama Kolumbo, Posjet Stare Dame i Grižula.
Nakon završene srednje glazbene škole upisuje glazbenu akademiju i 2014. godine diplomira na Sveučilištu za Glazbu i Izvedbene Umjetnosti u Grazu (Austrija) u klasi Prof. Karlheinza Miklina.
Tokom studija, u sklopu kurikuluma, nastupao je i učio sa različitim glazbenicima svjetskog renomea poput Carle Bley, Steve Swallow-a, Ed Neumeistera-a, Louis Diega Bonille, Don Menze, Michael Abenea kao i sa grupama i glazbenicima iz Hrvatske: Teo Martinović, Valetudo, B’s Funstallation, Miro Kadoić, Otpisanimator, F5, Mario Rašić Balkan Zoo Ensemble, Valerija Nikolovska, Viktor Lipić… Kao solist, ostvario je više suradnji sa Jazz orkestrom HRT-a kao i sa Dubrovačkim simfonijskim orkestrom. Osvojio je nagradu Status Hrvatske glazbene unije u kategoriji Jazz saksofon za 2020 godinu.
U 2017. snimio je album autorskih skladbi, “Kraken”, u izdanju Geenger Records-a.
2020 godine nastupa kao solist na svečanom otvaranju prestižnih Dubrovačkih ljetnih igara.
Svira tenor i sopran saksofon kao i flautu. U posljednje vrijeme surađuje sa gitaristom Filipom Gavranovićem kao i sa svojom grupom.
VIKTOR LIPIĆ (Zenica 1978.) odrastao u obitelji glazbenika.
Kao dijete uči klavir i klarinet. Srednju glazbenu školu pohađa u Dubrovniku i Zagrebu.
U Zagrebu postaje član sastava Mayales s kojima objavljuje album ‘Svima Želim Raj Za Sve’ 1999.,
Producent je, aranžer i autor i glazbenik na albumima ‘The Bright side of the Blues’ 2000. i ‘Open’ 2004. svoje supruge Valerije Nikolovske, a 2015. zajedno objavljuju album s Jazz orkestrom HRT-a ”Well Paid Girl” Bogato studijsko i koncertno sviračko iskustvo stječe kroz suradnje na raznorodnim glazbenim projektima. ( Josipa Lisac,Radojka Šverko,Carol Cass,Igor Geržina,Reggie Washington,Gabi Novak,Natali Dizdar…..). 2000-tih stvara i koncertira sa svojim jazz-rock sastavom Baobab. Član je grupe Majke 2010.-2015. s kojima snima album Teške boje 2011. Djeluje u projektima Balkan Zoo Ensemble ,Ivan Bonačić Group, Bučers, Nothin’ But The Blues, Valerija Nikolovska&Double standards i u drugim postavama sa Valerijom Nikolovskom.

MGF Dubrovnik u pozno ljeto -
2021-12-28 08:00 - 17:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
9. rujna u atriju Kneževa dvora održat će se koncert MGF Dubrovnik u pozno ljeto.

Humanitarni koncert za Covid odjel Opće bolnice Dubrovnik
2021-12-28 20:00 - 22:00 | Valamar Lacroma Dubrovnik, Ul. Iva Dulčića 34, DUBROVNIK, Dubrovačko - neretvanska županija, 20000, Croatia (Local Name: Hrvatska)
Humanitarni koncert za Covid odjel Opće bolnice Dubrovnik održat će se u utorak.28. prosinca u 20 sati u Valamar Lacroma Dubrovnik Hotelu, a nastupit će glazbena diva Tereza Kesovija, klapa Ragusa i Ženska klapa FA Linđo uz pratnju Dubrovačkog simfonijskog orkestra pod ravnanjem dirigenta Ivana Huta.
Blagdani su vrijeme zajedništva, ljubavi i razumijevanja, a u ovoj teškoj situaciji epidemije koronavirusa, sudjelovanjem na koncertu svi zajedno ćemo, na simboličan način, pomoći medicinskom osoblju u daljnjem radu, budući je sav prihod od koncerta namijenjen Covid odjelu OB Dubrovnik.
Prekrasan glazbeni repertoar činit će uvijek rado pjevane božićne pjesme, tradicijski božićni napjevi te svima znane skladbe koje slave Grad.
Ulaznice po cijeni od 70 kuna mogu se kupiti online putem sustava ulaznice.hr, u Festivalskoj palači danas, 27. prosinca u jutarnjim satima od 9 do 13 sati te poslijepodne od 18 do 21 sat, kao i na ulazu dva sata prije početka koncerta, a prisustvovanje koncertu moguće je jedino uz valjanu EU digitalnu COVID potvrdu.
Koncert se ostvaruje u suradnji Dubrovačkih ljetnih igara, Grada Dubrovnika, Turističke zajednice grada Dubrovnika, Dubrovačkog simfonijskog orkestra te grupacije Valamar.

Festival vinila // Popodne u Lazaretima uz zvuk gramofonskih ploča (lađa x)
2021-12-30 15:00 - 19:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Festival vinila // Popodne u Lazaretima

Nakon odličnog druženja uz glazbu s vinila u Lazaretima tijekom listopada, godinu za nama ćemo ispratiti još jednim programom u suradnji Art radionice Lazareti, Audiovizualnog centra Dubrovnik i udruge Dubrovnik 33 / 45!
Svi ste pozvani na kavu i čaj, dođite 30.12., u Art radionicu Lazareti od 15 – 19 sati, na druženje uz DJ-eve Nikšu Ipšića,Nikolu Lazarevića,Mara Bogdanovića i Ivicu Maslaća i uživajte u dobroj muzici.
Možete donijeti i svoje vinile te ih razmjenite ili prodati na prigodnom sajmu. Stolovi će biti osigurani (postav stolova od 14 sati) .
Za sve dodatne informacije moguće je poslati upit na e-mail: avcdubrovnik@gmail.com
*projekt je ostvaren u sklopu godišnjeg programa Audiovizualnog centar Dubrovnik (AVCD) i Art radionice Lazareti uz potporu Zajednice tehničke kulture Grada Dubrovnik te Ministarstva kulture i medija RH.
Prostor ARL je organiziran u skladu s općim higijenskim mjerama i mjerama fizičkog distanciranja po preporukama HZJZ, posjetiteljima je obvezna dezinfekcija ruka i nošenje zaštitne maske u zatvorenom prostoru.

Književnost u Lazaretima uz profesora Krešimira Bagića
2022-01-15 11:30 - 12:30 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Program Književnost u Lazaretima 2022. otvaramo 15. siječnja ( subota ) jutarnjim razgovorom s Krešimirom Bagićem.
Promovirat ćemo njegovu zadnju knjigu “Ponornice” u izdanju izdavačke kuće MeandarMedia
Krešimira Bagića upoznali smo na čitateljskom klubu u sklopu godine čitanja, u programu Art Radionice Lazareti “Čitanje s olovkom u ruci” ,u prosincu 2021., a sada ga imamo priliku upoznati i kao pjesnika, pisca, književnog kritičara i znanstvenika.
Ponornice je po mnogo čemu iznimna i zanimljiva knjiga koja ima ono divno i rijetko svojstvo da se hoće čitati iznova i iznova, a u sebi ima od glosara, atlasa, poezije, dnevnika do udžbenika.
To pravo malo čudo, prelistat ćemo zajedno u Art radionici Lazareti 15. siječanj u 11:30 sati, lađa X, plovimo u 2022.
Događaj ćemo prenositi online preko naše FB stranice: @ARL.Dbk.
U prostoru ARL nas ne može biti više od 20 stoga ukoliko želite razgovoru s Krešimirom Bagićem pristustovati uživo – pišite nam na arl@arl.hr i rezervirajte svoje mjesto u publici.
Držanje propisane fizičke distance, pravilno nošenje zaštitne maske i dezinfekcija ruku obavezni su na svim našim događanjima.

Sveti Vlaho i Marin Držić u voljenom Gradu
2022-01-24 16:00 - 2022-01-28 19:00, 2022-01-25 16:00 - 2022-01-29 19:00, 2022-01-26 16:00 - 2022-01-30 19:00 | Dom Marina Držića, Široka 7, DUBROVNIK, Dubrovačko - neretvanska županija, 20000, Croatia (Local Name: Hrvatska)
Sveti Vlaho i Marin Držić u voljenom Gradu
Dom Marina Držića poziva djecu da se prijave za sudjelovanje u likovnoj radionici “Sveti Vlaho i Marin Držić u voljenom Gradu” koja se organizira povodom feste Sv. Vlaha.
Radionica će se održavati od ponedjeljka, 24.siječnja, do petka, 28. siječnja 2022. u dvije grupe po pet polaznika. Prva grupa započeti će u 16 sati, a završiti u 17.30, a druga grupa će započeti u 17.30, a završiti u 19 sati.
Pod vodstvom mentorice, muzejske pedagoginje Doma Marina Držića Jasmine Runje, polaznici će se izražavati likovnom grafičkom tehnikom karton tiska. Djeca će sama osmisliti oblike koje će nacrtati na karton, potom ih izrezati, prebojati akrilnim bojama i na kraju otisnuti na bijeli papir čime će kao konačni produkt dobiti grafike.
Polaznici će uz stjecanje novih znanja o zaštitniku Grada Dubrovnika sv. Vlahu i najvećem hrvatskom komediografu, Marinu Držiću, imati priliku razvijati vlastitu likovnu pismenost, kreativni pristup likovnom problemu, te upoznati i savladati određene grafičke likovne tehnike.
Radionica će se održati uz pridržavanje svih mjera i preporuka Nacionalnog i županijskog stožera civilne zaštite uz obavezno korištenje zaštitne maske i sredstava za dezinfekciju. Završni dan radionice s predstavljanjem radova upriličit će se u domu Marina Držića za vrijeme Noći muzeja, 28. siječnja 2022..
Svi zainteresirani mogu se prijaviti na e-mail ured@muzej-marindrzic.eu ili na broj 091 61 51 590.

Veselimo se vašem sudjelovanju!

Radionice za sedmaše: Emocionalno opismenjavanje djece i mladih
2022-01-26 16:30 - 18:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Peta radionica održat će se u srijedu, 26. siječnja u prizemlju Narodne knjižnice Grad s početkom u 16:30.

Radionice provodi Kristina Rožić, magistra znanosti za organizacijsko ponašanje, sa specijalizacijama na području treninga i razvoja, upravljanja promjenom i ljudskim potencijalima, ispred IN MEDIAS RES, obrta za savjetovanje u vezi s poslovanjem i ostalim upravljanjem.

Broj sudionika na radionicama je ograničen pa se mole svi zainteresirani za sudjelovanje da se prijave putem e-pošte: djecji@dkd.hr ili na Messenger Odjela za djecu i mlade.

Više o radionici možete pronaći na poveznici: https://kalendar.dubrovnik.hr/event/radionice-za-sedmase-emocionalno-opismenjavanje-djece-i-mladih/
